CELEX: 62008TN0382
Language: lt
Date: 2008-09-10 00:00:00
Title: Byla T-382/08 2008 m. rugsėjo 10 d. pareikštas ieškinys byloje Advance Magazine Publishers prieš VRDT — Capela & Irmãos (VOGUE)

22.11.2008   
            
            
               LT
            
            
               Europos Sąjungos oficialusis leidinys
            
            
               C 301/47
            
         2008 m. rugsėjo 10 d. pareikštas ieškinys byloje Advance Magazine Publishers prieš VRDT — Capela & Irmãos (VOGUE)
   
   (Byla T-382/08)
   (2008/C 301/80)
   Kalba, kuria surašytas ieškinys: anglų
   Šalys
   
      Ieškovė: Advance Magazine Publishers, Inc. (Niujorkas, Jungtinės Valstijos), atstovaujama advokato M. Esteve Sanz
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   
      Kita procedūros Apeliacinė je taryboje šalis: J. Capela & Irmãos, Lda. (Portas, Portugalija)
   Ieškovės reikalavimai
   
               —
            
            
               Pakeisti Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos 2008 m. birželio 30 d. Sprendimą byloje R 328/2003-2, pripažįstant, kad ieškovo Apeliacinei tarybai pateikta apeliacija yra pagrįsta, todėl protestas atmetamas ir nagrinėjamas Bendrijos prekių ženklas tinkamas registruoti.
            
         
               —
            
            
               Nepatenkinus pirmojo reikalavimo, panaikinti Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos 2008 m. birželio 30 d. Sprendimą byloje R 328/2003-2 ir
            
         
               —
            
            
               priteisti iš atsakovės ir, prireikus, iš kitos procedūros Apeliacinėje taryboje šalies bylinėjimosi išlaidas, įskaitant patirtas Apeliacinėje procedūroje VRDT..
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas „VOGUE“ 9, 14, 16, 25 ir 41 klasių prekėms ir paslaugoms.
   
      Prekių ženklo ar žymens, kuriuo grindžiamas protestas, savininkė: kita procedūros Apeliacinėje taryboje šalis.
   
      Prekių ženklas ar žymuo, kuriuo grindžiamas protestas: Portugalijoje įregistruotas žodinis prekių ženklas „VOGUE Portugal“ 25 klasės prekėms, registracijos Nr. 143 183; Portugališkas komercinis pavadinimas Nr. 32 046 „VOGUE-SAPATARIA“.
   
      Protestų skyriaus sprendimas: patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: 1) Tarybos reglamento Nr. 40/94 43 straipsnio 2 ir 3 dalių pažeidimas bei Komisijos reglamento Nr. 2868/95 (1) 22 taisyklės pažeidimas, nes Apeliacinė taryba klaidingai nusprendė, kad kitos procedūros Apeliacinėje taryboje šalies pateikti įrodymai patvirtina ankstesnio prekių ženklo naudojimą iš tikrųjų; 2) Tarybos reglamento Nr. 40/94 8 straipsnio 1 dalies b punkto pažeidimas, nes Apeliacinė taryba klaidingai pripažino, kad nagrinėjamos prekės yra panašios; 3) Tarybos reglamento Nr. 40/94 61 straipsnio 1 dalies ir 62 straipsnio 2 dalies pažeidimas tiek, kiek Apeliacinė taryba klaidingai pagrindė savo sprendimą aplinkybe, kad ieškovei nepavyko nuginčyti Protestų skyriaus konstatavimų dėl naudojimo įrodymo ar dėl nagrinėjamų prekių ir paslaugų panašumo, o taip pat aplinkybe, kad Protesto skyriuje ieškovė tariamai manė, jog naudojimo įrodymas yra pakankamas.
   
      (1)  1995 m. gruodžio 13 d. Komisijos reglamentas, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1).